
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2359 

3 Νοεμβρίου 2015 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Τροποποίηση της υπ’ αριθμ. 54243/13.7.2015 (ΦΕΚ τ.Β' 
1607/31.7.2015) απόφασης του Υπουργού Δικαιο¬ 
σύνης, Διαφάνειας και Ανθρωπίνων Δικαιωμάτων 
«Ειδική Νομοπαρασκευαστική Επιτροπή με αντι¬ 
κείμενο την επεξεργασία και κατάρτιση σχεδίου 
νόμου για την αναμόρφωση του πτωχευτικού δι¬ 
καίου, τη σύνταξη της σχετικής αιτιολογικής έκ¬ 
θεσης και της έκθεσης αξιολόγησης συνεπειών 
ρυθμίσεων» - Ανασυγκρότηση και παράταση της 

διάρκειας των εργασιών. 1 

Σύσταση και συγκρότηση ειδικής νομοπαρασκευα¬ 
στικής επιτροπής με αντικείμενο την κατάρτιση 
σχεδίου νόμου για την μεταρρύθμιση της προδι- 
καστικής προστασίας επί των δημοσίων συμβά¬ 
σεων, τη σύνταξη της σχετικής αιτιολογικής έκ¬ 
θεσης και της έκθεσης αξιολόγησης συνεπειών 

ρυθμίσεων. 2 

Τροποποίηση της αριθ. 1420/82031 (ΦΕΚ 1709/Β 2015) 
απόφασης του Αναπληρωτή Υπουργού Παραγω¬ 
γικής Ανασυγκρότησης, Περιβάλλοντος και Ενέρ¬ 
γειας «Κώδικας Ορθής Γεωργικής Πρακτικής για 
την Προστασία των Νερών από τη Νιτρορύπαν- 


ση Γ εωργικής Προέλευσης». 3 

ΑΠΟΦΑΣΕΙ Σ 

Αριθμ. 76540 (1) 


Τροποποίηση της υπ’ αριθμ. 54243/13.7.2015 (ΦΕΚ τ.Β' 
1607/31.7.2015) απόφασης του Υπουργού Δικαιοσύνης, 
Διαφάνειας και Ανθρωπίνων Δικαιωμάτων «Ειδική 
Νομοπαρασκευαστική Επιτροπή με αντικείμενο την 
επεξεργασία και κατάρτιση σχεδίου νόμου για την 
αναμόρφωση του πτωχευτικού δικαίου, τη σύνταξη 
της σχετικής αιτιολογικής έκθεσης και της έκθεσης 
αξιολόγησης συνεπειών ρυθμίσεων» - Ανασυγκρό¬ 
τηση και παράταση της διάρκειας των εργασιών. 

Ο ΥΠΟΥΡΓΟΣ ΔΙΚΑΙΟΣΥΝΗΣ, 
ΔΙΑΦΑΝΕΙΑΣ ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

1) Τις διατάξεις: 

α) του άρθρου 5 παρ. 6 του Ν. 2408/1996 (ΦΕΚ Α' 104), 
όπως τροποποιήθηκε με το άρθρο 10 του Ν. 3060/2002 


(ΦΕΚ Α' 242) «Ρύθμιση θεμάτων αρμοδιότητας του 
Υπουργείου Δικαιοσύνης», 

β) του άρθρου 21 του Ν. 4024/2011 (ΦΕΚ Α' 226) «Συντα- 
ξιοδοτικές ρυθμίσεις, ενιαίο μισθολόγιο - βαθμολόγιο, 
εργασιακή εφεδρεία και άλλες διατάξεις εφαρμογής 
του μεσοπρόθεσμου πλαισίου δημοσιονομικής στρα¬ 
τηγικής 2012 - 2015», 

γ) του άρθρου 41 παρ. 2 του Ν. 1756/1988 «Κώδικας 
Οργανισμού Δικαστηρίων και Κατάστασης Δικαστικών 
Λειτουργών» (ΦΕΚ Α' 35), όπως συμπληρώθηκε με το 
άρθρο 2 του Ν. 3472/2006 (ΦΕΚ Α' 135) και 

δ) του άρθρου 7 παρ. 2 περ. β' του Ν. 3469/2006 «Εθνι¬ 
κό Τυπογραφείο, Εφημερίς της Κυβερνήσεως και λοιπές 
διατάξεις» (ΦΕΚ Α' 131), όπως ισχύει. 

2) Την υπ’ αριθμ. 54243/13.7.2015 (ΦΕΚ τ. Β' 1607/31.7.2015) 
Απόφαση του Υπουργού Δικαιοσύνης, Διαφάνειας και 
Ανθρωπίνων Δικαιωμάτων, με την οποία συστάθηκε και 
συγκροτήθηκε η εν θέματι Επιτροπή. 

3) Το υπ’ αριθμ. πρωτ. 9397/12.10.2015 έγγραφο του 
Πρωτοδικείου Αθηνών. 

4) Την ανάγκη ανασυγκρότησης και παράτασης της 
διάρκειας των εργασιών της ως άνω Επιτροπής. 

5) Το γεγονός ότι από τις διατάξεις της παρούσας 
δεν προκαλείται δαπάνη, αποφασίζουμε: 

Τροποποιούμε την υπ’ αριθμ. 54243/13.7.2015 (ΦΕΚ τ.Β' 
1607/31.7.2015) απόφαση του Υπουργού Δικαιοσύνης, Δι¬ 
αφάνειας και Ανθρωπίνων Δικαιωμάτων ως εξής: 

I) Ορίζονται νέα μέλη στην Επιτροπή με αντικείμενο 
την επεξεργασία και κατάρτιση σχεδίου νόμου για την 
αναμόρφωση του πτωχευτικού δικαίου, τη σύνταξη της 
σχετικής αιτιολογικής έκθεσης και της έκθεσης αξιολό¬ 
γησης συνεπειών ρυθμίσεων ο Γεώργιος Αλμπούρας του 
Παντελή, Εφέτης Αθηνών, αποσπασμένος στην Κεντρική 
Υπηρεσία του Υπουργείου Δικαιοσύνης, Διαφάνειας και 
Ανθρωπίνων Δικαιωμάτων και ο Αλκιβιάδης Φερεσίδης 
του Δημητρίου, Πρωτόδικης Αθηνών. 

II) Αντικαθίσταται η γραμματέας Αθηνά Χατζηαθανα- 
σίου του Βασιλείου και στη θέση της ορίζεται η Ελένη 
Καραγιώργη του Αριστείδη, ασκούμενη δικηγόρος στην 
Κεντρική Υπηρεσία του Υπουργείου Δικαιοσύνης, Δια¬ 
φάνειας και Ανθρωπίνων Δικαιωμάτων. 

III) Παρατείνεται η διάρκεια των εργασιών της Επι¬ 
τροπής έως τις 30 Ιουνίου 2016. 

Κατά τα λοιπά ισχύει η υπ’ αριθμ. 54243/13.7.2015 (ΦΕΚ 
τ.Β' 1607/31.7.2015) απόφασή μας. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Οκτωβρίου 2015 

Ο ΥΠΟΥΡΓΟΣ 

ΝΙΚΟΛΑΟΣ ΠΑΡΑΣΚΕΥΟΠΟΥΛΟΣ 
-♦- 

Αριθμ. 76539 (2) 

Σύσταση και συγκρότηση ειδικής νομοπαρασκευαστικής 
επιτροπής με αντικείμενο την κατάρτιση σχεδίου νό¬ 
μου για την μεταρρύθμιση της προδικαστικής προ¬ 
στασίας επί των δημοσίων συμβάσεων, τη σύνταξη 
της σχετικής αιτιολογικής έκθεσης και της έκθεσης 
αξιολόγησης συνεπειών ρυθμίσεων. 

Ο ΥΠΟΥΡΓΟΣ ΔΙΚΑΙΟΣΥΝΗΣ, 
ΔΙΑΦΑΝΕΙΑΣ ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

1) Τις διατάξεις: 

α) του άρθρου 5 παρ. 6 του Ν. 2408/1996 (ΦΕΚ Α' 104), 
όπως τροποποιήθηκε με το άρθρο 10 του Ν. 3060/2002 
(ΦΕΚ Α' 242) «Ρύθμιση θεμάτων αρμοδιότητας του 
Υπουργείου Δικαιοσύνης», 

β) του άρθρου 21 του Ν. 4024/2011 (ΦΕΚ Α' 226) «Συντα- 
ξιοδοτικές ρυθμίσεις, ενιαίο μισθολόγιο - βαθμολόγιο, 
εργασιακή εφεδρεία και άλλες διατάξεις εφαρμογής 
του μεσοπρόθεσμου πλαισίου δημοσιονομικής στρα¬ 
τηγικής 2012 - 2015», 

γ) του άρθρου 41 παρ. 2 του Ν. 1756/1988 «Κώδικας 
Οργανισμού Δικαστηρίων και Κατάστασης Δικαστικών 
Λειτουργών» (ΦΕΚ Α' 35), όπως συμπληρώθηκε με το 
άρθρο 2 του Ν. 3472/2006 (ΦΕΚ Α' 135) και 

δ) του άρθρου 7 παρ. 2 περ. β' του Ν. 3469/2006 «Εθνι¬ 
κό Τυπογραφείο, Εφημερίς της Κυβερνήσεως και λοιπές 
διατάξεις» (ΦΕΚ Α' 131). 

2) Το υπ’ αριθμ. πρωτ. 16743/22.10.2015 έγγραφο του 
Διοικητικού Εφετείου Αθηνών, το υπ’ αριθμ. πρωτ. ΝΜ/ 
ΧΕ/109179/9283/26.10.2015 έγγραφο του Υπουργείου Οι¬ 
κονομίας, Ανάπτυξης και Τουρισμού και το υπ’ αριθμ. 
πρωτ. 45/17.7.2015 έγγραφο της Ενιαίας Ανεξάρτητης 
Αρχής Δημοσίων Συμβάσεων. 

3) Την ανάγκη σύστασης και συγκρότησης της εν θέ- 
ματι ειδικής νομοπαρασκευαστικής επιτροπής. 

4) Το γεγονός ότι από τις διατάξεις της παρούσας 
δεν προκαλείται δαπάνη, αποφασίζουμε: 

I) Τη σύσταση και συγκρότηση ειδικής νομοπαρασκευ¬ 
αστικής επιτροπής με αντικείμενο την κατάρτιση σχε¬ 
δίου νόμου για την μεταρρύθμιση της προδικαστικής 
προστασίας επί των δημοσίων συμβάσεων, τη σύνταξη 
της σχετικής αιτιολογικής έκθεσης και της έκθεσης 
αξιολόγησης συνεπειών ρυθμίσεων. 

Η ειδική νομοπαρασκευαστική επιτροπή αποτελείται 
από τους: 

1. Φιλοκτήμονα Αρναούτογλου του Βύρωνα, Αντιπρόε¬ 
δρο του Συμβουλίου της Επικράτειας επί τιμή, Πρόεδρο 
του Διοικητικού Συμβουλίου του Ελληνικού Ινστιτούτου 
Διοικητικών Επιστημών, ως Πρόεδρο, 

2. Ζαφείρια Γιαλελή του Παναγιώτη, Εφέτη Δ.Δ. στο 
Διοικητικό Εφετείο Αθηνών, 

3. Χρήστο Δετσαρίδη του Παναγιώτη, Επίκουρο Κα¬ 
θηγητή Δημοσίου Δικαίου στη Νομική Σχολή του Δη- 
μοκρίτειου Πανεπιστημίου Θράκης, 


4. Αθανάσιο Τσιρωνά του Βασιλείου, Λέκτορα Δημο¬ 
σίου Δικαίου στη Νομική Σχολή του Δημοκρίτειου Πα¬ 
νεπιστημίου Θράκης, 

5. Ερωφίλη Χριστοβασίλη του Περικλή, Σύμβουλο στο 
Γ ραφείο του Υπουργού Οικονομίας, Ανάπτυξης και Του¬ 
ρισμού, με αναπληρώτρια τη Νικολέτα Μπιτούνη του 
Χρήστου, Σύμβουλο στο Γραφείο του Υπουργού Οικο¬ 
νομίας, Ανάπτυξης και Τουρισμού, 

6. Ελένη Λάππα του Γεωργίου-Άρη, Ειδική Συνεργάτη 
στο Γ ραφείο του Γ ενικού Γ ραμματέα του Υπουργείου 
Δικαιοσύνης, Διαφάνειας και Ανθρωπίνων Δικαιωμάτων, 

7. Ιωάννα Κουλούρη του Ιωάννη, Δικηγόρο, μέλος της 
Ενιαίας Ανεξάρτητης Αρχής Δημοσίων Συμβάσεων, 

8. Δημήτριο Μελίδη του Θεοδώρου, Δικηγόρο Πειραιά και 

9. Ελένη Καλαμπάκου του Παναγιώτη, Διδάκτορα Δη¬ 
μοσίου Δικαίου, Δικηγόρο Θεσσαλονίκης, ως μέλη. 

Χρέη γραμματέα της ανωτέρω ειδικής νομοπαρα¬ 
σκευαστικής επιτροπής θα εκτελεί ο Παναγιώτης Χαχής 
του Θωμά, υπάλληλος της Κεντρικής Υπηρεσίας του 
Υπουργείου Δικαιοσύνης, Διαφάνειας και Ανθρωπίνων 
Δικαιωμάτων. 

Η ειδική νομοπαρασκευαστική επιτροπή οφείλει να 
περατώσει το έργο της έως τις 30 Απριλίου 2016. 

II) Στον Πρόεδρο, τα μέλη και τον εκτελούντα χρέη 
γραμματέα της ανωτέρω ειδικής νομοπαρασκευαστικής 
επιτροπής ουδεμία αποζημίωση καταβάλλεται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Οκτωβρίου 2015 

Ο ΥΠΟΥΡΓΟΣ 

ΝΙΚΟΛΑΟΣ ΠΑΡΑΣΚΕΥΟΠΟΥΛΟΣ 
-♦- 

Αριθμ. 2001/118518 (3) 

Τροποποίηση της αριθ. 1420/82031 (ΦΕΚ 1709/Β/2015) 
απόφασης του Αναπληρωτή Υπουργού Παραγωγι¬ 
κής Ανασυγκρότησης, Περιβάλλοντος και Ενέργειας 
«Κώδικας Ορθής Γεωργικής Πρακτικής για την Προ¬ 
στασία των Νερών από τη Νιτρορύπανση Γεωργι¬ 
κής Προέλευσης». 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις της παρ. 2 του άρθρου 62 του 
Ν. 4235/2014 «Διοικητικά μέτρα, διαδικασίες και κυρώσεις 
στην εφαρμογή της ενωσιακής και εθνικής νομοθεσίας 
στους τομείς των τροφίμων, των ζωοτροφών και της 
υγείας και προστασίας των ζώων και άλλες διατάξεις 
αρμοδιότητας του Υπουργείου Αγροτικής Ανάπτυξης 
και Τροφίμων» (ΦΕΚ Α' 32). 

2. Τ ις διατάξεις των παραγράφων 1,2 και 3 του άρθρου 
1 και του άρθρου 3 Ν. 1338/1983 «Εφαρμογή του κοινο¬ 
τικού δικαίου» (ΦΕΚ Α'34) όπως τροποποιήθηκε από το 
άρθρο 6 του Ν. 1440/1984 «Συμμετοχή της Ελλάδας στο 
Κεφάλαιο, στα αποθεματικά και στις προβλέψεις της 
Ευρωπαϊκής Τράπεζας Επενδύσεων, στο κεφάλαιο της 
Ευρωπαϊκής Κοινότητος Ανθρακος και Χάλυβος και του 
Οργανισμού Εφοδιασμού ΕΥΡΑΤΟΜ» (ΦΕΚ 70 Α') και το 
άρθρο 65 του Ν. 1892/1990 «Για τον εκσυγχρονισμό και 
την ανάπτυξη και άλλες διατάξεις (ΦΕΚ 101 Α'). 

3. Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, όπως τέθηκε σε 

ισχύ με το άρθρο πρώτο του Π.δ. 63/2005 «Κωδικοποίηση 
της Νομοθεσίας για την Κυβέρνηση και τα Κυβερνητικά 
όργανα» (ΦΕΚ Α' 98). 

4. Του άρθρου 4 του Π.δ. 70/2015 «Ανασύσταση των 
Υπουργείων Πολιτισμού και Αθλητισμού, Υποδομών, 
Μεταφορών και Δικτύων, Αγροτικής Ανάπτυξης και 
Τροφίμων. Ανασύσταση του Υπουργείου Ναυτιλίας και 
Αιγαίου και μετονομασία του σε Υπουργείο Ναυτιλίας 
και Νησιωτικής Πολιτικής. Μετονομασία του Υπουργείου 
Πολιτισμού, Παιδείας και Θρησκευμάτων σε Υπουργείο 
Παιδείας, Έρευνας και Θρησκευμάτων, του Υπουργεί¬ 
ου Οικονομίας, Υποδομών, Ναυτιλίας και Τουρισμού σε 
Υπουργείο Οικονομίας, Ανάπτυξης και Τουρισμού και 
του Υπουργείου Παραγωγικής Ανασυγκρότησης, Πε¬ 
ριβάλλοντος και Ενέργειας σε Υπουργείο Περιβάλλο¬ 
ντος και Ενέργειας. Μεταφορά Γενικής Γραμματείας 
Βιομηχανίας στο Υπουργείο Οικονομίας, Ανάπτυξης» 
(ΦΕΚ Α' 114). 

5. Το Π.δ. 107/2014 «Οργανισμός Υπουργείου Αγροτικής 
Ανάπτυξης και Τροφίμων» (ΦΕΚ Α' 174). 

6. Το Π.δ. 73/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (ΦΕΚ Α' 116). 

7. Την Οδηγία 91/676/ΕΟΚ του Συμβουλίου των Ευρω¬ 
παϊκών Κοινοτήτων «για τη προστασία των νερών από 
τη νιτρορύπανση γεωργικής προέλευσης». 

8. Την αριθ. 16190/1335/1997 (ΦΕΚ Β' 519) κοινή υπουρ¬ 
γική απόφαση «Μέτρα και όροι για την προστασία των 
νερών από τη νιτρορύπανση γεωργικής προέλευσης». 

9. Την αριθ. 19652/1906/1999 (ΦΕΚ Β' 1575) κοινή υπουρ¬ 
γική απόφαση «Προσδιορισμός των νερών που υφίστα- 
νται νιτρορύπανση γεωργικής προέλευσης - Κατάλο¬ 
γος ευπρόσβλητων ζωνών», όπως τροποποιείται με τις 
αριθ. 20419/2001 (ΦΕΚ Β' 1212) κοινή υπουργική απόφα¬ 
ση, 24838/1400/Ε103/2008 (ΦΕΚ Β' 1132) κοινή υπουργική 
απόφαση, 106253/2010 (ΦΕΚ Β' 1843), 190126/2013 (ΦΕΚ Β' 
983) και 147070/2014 (ΦΕΚ Β' 3224), οι οποίες ορίζουν συ¬ 
γκεκριμένες ζώνες ως ευπρόσβλητες στη νιτρορύπανση. 

10. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Άρθρο 1 

Η παράγραφος 8 του άρθρου 4 αντικαθίσταται ως 
εξής: 

«8. Οι παραγωγοί των οποίων οι εκμεταλλεύσεις βρί¬ 
σκονται στις ευπρόσβλητες ζώνες απαγορεύεται να 
εφαρμόζουν λιπάσματα που περιέχουν άζωτο το χρο¬ 
νικό διάστημα από 1η Νοεμβρίου μέχρι 1η Φεβρουάριου. 
Η ίδια πρακτική συστήνεται για τους παραγωγούς με 
εκμεταλλεύσεις στις υπόλοιπες περιοχές της χώρας, 
καθότι γενικώς τα φυτά κατά την περίοδο αυτή έχουν 
χαμηλούς έως μηδενικούς ρυθμούς ανάπτυξης, με απο¬ 
τέλεσμα το προστιθέμενο άζωτο, εφόσον δεν μπορεί 
να αξιοποιηθεί - δεσμευθεί, να ρυπαίνει τα υπόγεια και 
επιφανειακά νερά είτε μέσω επιφανειακής απορροής 
είτε μέσω διήθησης. 

Ειδικότερα, στα Προγράμματα Δράσης των ευπρό¬ 
σβλητων ζωνών θα εξειδικευθεί ανά περιοχή η περίοδος 
απαγόρευσης εφαρμογής των αζωτούχων λιπασμάτων, 
καθώς και το λιπαντικό πρόγραμμα των συνηθέστερα 
απαντούμενων καλλιεργειών. 


Εξαίρεση από τον ανωτέρω περιορισμό εφαρμογής 
αζωτούχων λιπασμάτων ισχύει στις παρακάτω περι¬ 
πτώσεις: 

α. της λίπανσης εγκατεστημένης καλλιέργειας χει¬ 
μερινών κηπευτικών ή ανθοκομικών ειδών, στην οποία 
επιτρέπεται η ορθολογική χρήση αζωτούχων λιπασμά¬ 
των στα ήδη αναπτυχθέντα φυτά. 

β. της ορθολογικής λίπανσης των καλλιεργειών υπό 
κάλυψη, 

γ. της λίπανσης της ελιάς και του αμπελιού, όπου 
απαιτείται κατά την περίοδο αυτή, εφόσον η ποσό¬ 
τητα του προστιθέμενου αζώτου δεν υπερβαίνει τις 7 
μονάδες/στρέμμα, 

δ. της βασικής λίπανσης των χειμερινών σιτηρών, όπου 
απαιτείται κατά την περίοδο αυτή, εφόσον η ποσότητα 
του προστιθέμενου αζώτου δεν υπερβαίνει τις 6 μονά¬ 
δες/στρέμμα, 

ε. της βασικής λίπανσης, για όσες καλλιέργειες απαι¬ 
τείται, με την προϋπόθεση ότι τα χρησιμοποιούμενα 
λιπάσματα δεν περιέχουν νιτρικό άζωτο σε οποιαδήπο¬ 
τε αναλογία. Επιτρέπεται η ορθολογική χρήση ουρίας, 
θειικής αμμωνίας, λιπασμάτων βραδείας αποδέσμευσης 
αζώτου συμπεριλαμβανομένων αυτών που περιέχουν 
αναστολείς - παρεμποδιστές κ.ά.». 

Άρθρο 2 

Η παράγραφος 7 του άρθρου 7 αντικαθίσταται ως 
εξής: 

«7. Στις ευπρόσβλητες ζώνες οι παραγωγοί απαγορεύ¬ 
εται να εφοδιάζουν το έδαφος των γεωργικών εκτάσεων 
(καλλιεργούμενων και μη) με συνολική ετήσια ποσότητα 
αζώτου επεξεργασμένων κτηνοτροφικών αποβλήτων 
πάνω από 170 κιλά/εκτάριο. Τα όρια αυτά περιλαμβάνουν 
το σύνολο των κτηνοτροφικών αποβλήτων, συμπεριλαμ¬ 
βανομένων και των αποβλήτων από τα ζώα που πιθανόν 
να βόσκουν στις εκτάσεις αυτές.». 

Άρθρο 3 

Η παράγραφος 11 του άρθρου 7 αντικαθίσταται ως εξής: 

«11. Οι παραγωγοί των οποίων οι εκμεταλλεύσεις βρί¬ 
σκονται στις ευπρόσβλητες ζώνες απαγορεύεται να 
εφαρμόζουν κτηνοτροφικά απόβλητα στο έδαφος το 
χρονικό διάστημα από 1η Νοεμβρίου μέχρι 1η Φεβρουά¬ 
ριου. Η ίδια πρακτική συστήνεται για τους παραγωγούς 
με εκμεταλλεύσεις στις υπόλοιπες περιοχές της χώρας, 
καθότι γενικώς τα φυτά κατά την περίοδο αυτή έχουν 
χαμηλούς έως μηδενικούς ρυθμούς ανάπτυξης, με απο¬ 
τέλεσμα το προστιθέμενο άζωτο, εφόσον δεν μπορεί 
να αξιοποιηθεί - δεσμευθεί, να ρυπαίνει τα υπόγεια και 
επιφανειακά νερά είτε μέσω επιφανειακής απορροής 
είτε μέσω διήθησης. 

α. Εξαιρείται η λίπανση εγκατεστημένης καλλιέρ¬ 
γειας χειμερινών κηπευτικών, ανθοκομικών ειδών και 
καλλιεργειών υπό κάλυψη, στις οποίες επιτρέπεται η 
χρήση στερεών κτηνοτροφικών αποβλήτων στα ήδη 
αναπτυχθέντα φυτά, εφόσον δεν αντίκειται στη σχετική 
νομοθεσία (Υγειονομική Διάταξη της κοινής υπουργικής 
απόφασης Υ1 β/2000/1995 (ΦΕΚ Β' 343)). 

β. Επίσης εξαιρείται η λίπανση σε όσες καλλιέργει¬ 
ες αυτή απαιτείται (μεταξύ των οποίων και η βασική 
λίπανση των δημητριακών, λειμωνίων φυτών και στις 
εγκαταστάσεις μόνιμων φυτειών) με την προϋπόθεση 
ότι χρησιμοποιείται χωνεμένη κοπριά αιγοπροβάτων, 

στερεά απόβλητα βουστασίων και χοιροστασίων και 
επεξεργασμένη κοπριά πτηνοτροφείων. Απαγορεύεται 
να χρησιμοποιούνται απόβλητα πτηνοτροφείων και 
υγρά κτηνοτροφικά απόβλητα. 

γ. Ειδικότερα, στα Προγράμματα Δράσης των ευπρό¬ 
σβλητων ζωνών θα εξειδικευθεί ανά περιοχή η περίοδος 
απαγόρευσης εφαρμογής κτηνοτροφικών αποβλήτων 
σε εδαφικούς αποδέκτες.». 

Αρθρο 4 

Η παράγραφος 5 του άρθρου 10 αντικαθίσταται ως 
εξής: 

«5α. Οι απαγορεύσεις και περιορισμοί της παρούσας 
που αφορούν σε μόνιμες εγκαταστάσεις γεωργικής 


δραστηριότητας έχουν εφαρμογή σε όσες τίθενται σε 
λειτουργία μετά την έκδοση της παρούσας. 

5β. Οι εξαιρέσεις (γ) και (δ) της παραγράφου 8 του 
άρθρου 4 ισχύουν έως την επικαιροποίηση των υπαρ¬ 
χόντων Προγραμμάτων Δράσης και την έκδοση των 
Προγραμμάτων Δράσης για τις νέες ευπρόσβλητες 
ζώνες.» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Οκτωβρίου 2015 

Ο ΥΠΟΥΡΓΟΣ 

ΕΥΑΓΓΕΛΟΣ ΑΠΟΣΤΟΛΟΥ 

